**Valga Vallavalitsuse rahandusteenistuse raamatupidaja**

**a m e t i j u h e n d**

1. **Ametikoht**

Raamatupidaja.

1. **Struktuuriüksus**

Valga Vallavalitsuse rahandusteenistus

1. **Alluvus**
	1. 3.1. Vahetu juht on rahandusteenistuse pearaamatupidaja.
	2. 3.2. Vahetuid alluvaid ei ole.
2. **Asendamine**

Rahandusteenistuse raamatupidaja asendab ise ja teda asendab teine raamatupidaja.

1. **Palgatingimused**
	1. Palga ja muude tasude maksmisel juhindutakse Valga Vallavolikogu poolt kehtestatud palgajuhendist.
2. **Tööülesanded**
	1. 6.1. töötasu arvestus (allasutused raamatupidajate vahel jagab pearaamatupidaja)
	2. 6.2. Töötasualaste, sotsiaal- ja ravikindlustusaruannete jaoks andmete kogumine ja aruannete koostamine (s.h. töötasu ja koosseisudega seotud bilansilisad ja statistilised aruanded).

6.3. Taotluste koostamine Sotsiaalkindlustusametile lapsepuhkuste, invapuhkuste ja isapuhkuste kohta

6.4. Paberkandjal kuludokumentide töötlemine, pangaülekannete ettevalmistamine, sisestatud dokumentide arhiveerimine, vajadusel kausta panemine.

6.5. E-arvekeskuses arvete töötlemine ja konteerimine, kinnitusringile saatmine, kinnitusringilt tulnud arvete saatmine raamatupidamisprogrammi arvelduste ja kassa-panga moodulisse (allasutused raamatupidajate vahel jagab pearaamatupidaja).

* 1. 6.6. Palgatõendite koostamine ja väljastamine.
	2. 6.7. Aastainventuuridel osalemine.
	3. 6.8. Valla eelarve koostamisel osalemine.
	4. 6.9. Oma valdkonna dokumentide süstematiseerimine, köitmine arhiveerimiseks.
	5. 6.10. Oma tegevusvaldkonna piires linna õigusaktide eelnõude esitamine vallavalitsuse istungile.
	6. 6.11. Muude tema võimkonda jäävate küsimuste lahendamine ning õigusaktidega temale pandud ülesannete täitmine.
	7. 6.12. Teenistusülesanded võivad pearaamatupidaja korraldusel raamatupidajate vahel töö parema jaotuse huvides ümber jaguneda
	8. 6.13. Tööülesannete täitmisega seonduvate Valga Vallavalitsuse protseduuritoimingute täitmine:
	9. 6.13.1. dokumendiregistri tarkvara Amphora kasutamine, Töökalendri Outlook kasutamine töökohast eemalviibimise märkimiseks;
	10. 6.13.2. olulistest sündmustest info lisamine töökalendrisse.
	11. 6.13.3. avalikkust või oma töövaldkonda puudutava vajamineva teabe edastamine avaldamiseks sobivas vormis;
	12. 6.13.4. muude Valga Vallavalitsuse töökorralduse reeglites ja asjaajamiskorras kehtestatud nõuete täitmine.
1. **Vastutus**

7.1. Vastutab tema poolt esitatud raamatupidamisandmete ning tema poolt koostatud raamatupidamisdokumentide õigsuse ning seadusandlusele vastavuse eest.

7.2. Vastutab statistilistes aruannetes esitatud andmete õigsuse eest.

7.3. Vastutab materiaalselt tema kasutusse antud vahendite säilimise ja korrasoleku ning nende sihipärase kasutamise eest.

7.4. Vastutab temale pandud ülesannete täpse, õigeaegse, kohusetundliku ja omakasupüüdmatu täitmise eest.

7.5. Vastutab talle teenistuse tõttu teatavaks saanud riigisaladuse, teiste inimeste perekonna- ja eraellu puutuvate andmete ning muu konfidentsiaalsena saadud informatsiooni hoidmise eest.

1. **Õigused**
	1. 8.1. Teha vahetule juhile ettepanekuid rahandusteenistuse töövaldkonda reguleerivate õigusaktide täiendamiseks või muutmiseks.
	2. 8.2. Saada teenistuseks vajalikku eri-, kutse- ja ametialast koolitust ja kirjandust vastavalt omavalitsuse rahalistele võimalustele kooskõlas vahetu juhiga.
	3. 8.3. Osaleda tööülesandeid käsitlevatel seminaridel ja foorumitel kooskõlastatult vahetu juhiga.
	4. 8.4. Saada oma tööks vajalikku informatsiooni ja dokumente vallavalitsuse ametnikelt ning teistelt riigi- ja kohaliku omavalitsuse asutustelt vastavalt kehtestatud korrale.
	5. 8.5. Kasutada tööülesannete täitmisel vallavalitsuse transporti vastavalt kehtestatud korrale.
	6. 8.6. Saada oma tööks vajalikke töövahendeid, arvuti- ja kontoritehnikat ning tehnilist abi nende kasutamisel.

**Poolte allkirjad:**

**Tööandja: Töötaja:**

Margus Lepik Kaire Kuvvas